पाएं अपने शहर की ताज़ा ख़बरें और फ्री ई-पेपरडाउनलोड करें
थाना सिटी बलाचौर पुलिस की ओर से कर्फ्यू में शराब बेच रहे एक व्यक्ति को 12 बोतल सहित काबू किया गया है। इस संबंधी जानकारी देते हुए एएसआई पुष्विंदर कुमार ने बताया कि वह पुलिस पार्टी के साथ चेकिंग के संबंध में महिंदीपुर रोड कचहरी के पास पहुंचे तो मैहंदीपुर की ओर से एक स्कूटर पर एक व्यक्ति को आते देखा। जिसने पुलिस पार्टी को देख घबरा कर अपना स्कूटर पीछे को मोड़ लिया और स्कूटर अचानक बंद हो गया।
पुलिस पार्टी की ओर से स्कूटर चालक जिसने अपने मुंह पर मास्क भी नहीं पहना हुआ था और प्रदेश सरकार व डिप्टी कमिशनर द्वारा लगाए गए कर्फ्यू के दौरान बाहर घूम रहा था, को काबू कर उसका नाम पता पूछा। उसने अपना नाम बलाचौर निवासी जतिंदर कुमार बताया। चेकिंग के दौरान उक्त व्यक्ति के पास से 12 बोतल शराब बरामद हुई। पुलिस ने आरोपी के खिलाफ धारा- 188, 269, 270, डिजास्टर मैनेजमेंट एक्ट व एक्साइज एक्ट के तहत मामला दर्ज किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn